A diversidat etnica d'os musulmans, con etnias que prebaban de librar-sen d'o monopolio de poder d'os arabes en o Califato estió un d'os factors de división. En l'interior predominoron as taifas berbers, como a Taifa de Badajoz. En Levant se creyaron taifas eslavonas como a Tortosa u a Taifa de Denya, pero entre levant y l'interior bi heban taifas berbers como a Taifa d'Albarrazín. Tamién en as zonas montanyosas d'Andalucía se creyaron taifas berbers como o reino Zirí de Granada, cerca de taifas arabes d'a ribera d'o Guadalquivir como a Taifa de Sevilla u a Taifa de Cordoba. En a val d'Ebro, a on primero dominaban os arabes yemenís sobre una aplastant mayoría muladí y mozarabe, as taifas de Zaragoza, Tudela y Leida son calificadas de taifas andalusís.